Tiesitkö, että melkein 50 % ihmisestä muodostuu mikrobeista?
Eli puolet kehosi soluista -
ei edes kuulu sinulle.
Ne kuuluvat mikroskooppisille organismeille, jotka ryömivät sisälläsi.
Joten, jos oikein ajattelet, sinua ei ole.
Et ole todellinen.
Olet fiktiota.
Voi ei, teit sen taas
Olet vain ylväs bakteeriyhdyskunta.
Tiesin sen.
Koska olet kertonut sen aiemmin.
Milloin viimeksi halusit -
raapia sormesi kovettuman auki?
KÄSIDESI
Tänä aamuna. - Ja raavitko sen?
Kyllä.
Ehkä yritämme altistushoitoa uudelleen.
En välitä siitä.
Selvä.
Oletko syönyt lääkkeitäsi?
Välillä.
Lääkkeet pitää ottaa joka päivä, jotta ne toimivat. Tiedät sen.
Mitä sinä ajattelet?
Että ei ole reilua,
että sinä ja muut normaalit ihmiset ette välitä,
vaikka olette bakteerien peitossa.
En pidä sanasta "normaali".
Enkä minä termeistä, joilla kuvailet minua,
mutta kai ne täsmäävät.
Sinulla on vaikeaa,
mutta olet myös paljon enemmän -
kuin OCD:si.
Olet fiksu, luova ja syvällinen.
Selvä, kiitos. Mutta ole kiltti ja lopeta.
Toivoisitko olevasi enemmän kuin normaalit ihmiset?
En.
Tekisin mitä vain ollakseni normaali.
KILPIKONNAN KUORELLA
MARK HOLMES - 5.12.1974 - 13.5.2016
TERVETULOA MARIGOLDIIN
LEIRI MENETYKSEN KOKENEILLE LAPSILLE
PERUSTUU JOHN GREENIN ROMAANIIN
No, mitä mieltä olet?
Mistä?
Holmsey, hiukseni ovat punastuneen flamingon väriset.
Ei mitenkään hyvä asia.
Uskomatonta, että oikeasti värjäsit ne.
Rohkea teko.
Daisy Ramirez rikkoo sydämiä, ei lupauksia.
Pitäisikö minun tatuoida se nilkkaani?
Ei edelleenkään.
Tsekkaa uusi teokseni.
Hänen uusi teoksensa.
Pam.
Mikä hottis. Kuka hän on?
Hän on Mychal 101.
Fotoshoppasin sadan Mychal-nimisen kasvot yhteen.
Siis joiden nimi kirjoitetaan y:llä.
Kasvojen keskiarvosta tuli hän.
101. Mychal.
Hei, Mychal 101.
Nyt kun hallitsen tekniikan...
Se on voileipää sulattavan vatsasi ääni.
Teen tämän lukion keskiarvokasvot.
Kaikki bakteerit jauhavat maapähkinävoin ja hunajan limaa.
Voi tuntea niiden elävän, lisääntyvän ja kuolevan.
Keho on vain isäntä -
valtavalle määrälle loisorganismeja -
valmiina aiheuttamaan tulehduksia.
Holmsey, kuunteletko?
Kuuntelen ruoansulatuskanavani kakofoniaa.
Aza?
Niin?
Milloin näit Davisin viimeksi?
En tiedä.
Davis Pickettinkö?
He tutustuivat lapsina.
Mitä? - Jollain leirillä.
Liian kovaäänistä.
Miksi se on niin kovaäänistä?
Liialliset suolistoäänet ovat harvinainen -
mutta mahdollinen oire C. difficile -infektiosta.
Lieväkin C. diff -infektio voi olla vakava.
Suolen limakalvon vaurioituminen -
aiheuttaa bakteerien vuotamisen vatsaonteloon -
ja johtaa hengenvaaralliseen infektioon.
Laastari täytyy vaihtaa.
Sait kai infektion.
Tyhjennä ja puhdista tulehdus.
Laita uusi laastari ennen kuin se pahenee.
Menen kaapilleni.
Useimmiten C. diffin saa sairaalassa.
Et ole käynyt sairaalassa. Mutta hikoilet ja tunnet olosi kuumaksi.
Varmaankin kuumetta.
Myös kuume on C. diffin oire.
Lopeta, sinulla ei ole kuumetta.
Sinulla ei ole kuumetta vielä.
Kuinka saatoit unohtaa laastarin vaihdon?
En usko, että unohdin.
Unohdit vaihtaa sen, ja nyt on liian myöhäistä.
Sinulla on C. diff, ja voit...
Ajatuskierre?
Joo.
Nähdään huomenna lounastauollani.
Ja sillä tarkoitan, että tulet hakemaan minua.
Toki. - Luojan kiitos.
Nähdään huomenna. Olet rakas.
Heippa.
C. DIFFICILEN OIREET
Puhelin pois käytävällä, Aza.
Ei oman tyttären vakoilua kouluaikana, äiti.
Näytät väsyneeltä.
Oletko kunnossa?
Olen.
Ja olet ottanut...
Kyllä.
Mennäänkö elokuviin huomenna iltapäivällä?
Tuskin edes näemme viikolla.
Menen ulos Daisyn kanssa.
Ehkä sunnuntaina?
Ehkä.
Hei, kaikki.
Schopenhauer on sanonut: "Ihminen voi tehdä, mitä tahtoo,
mutta hän ei voi tahtoa, mitä tahtoo."
On meistä itsestämme kiinni,
miten toimimme motiiviemme pohjalta.
Ja ottakaa huomioon...
LUCIA ABBOTT - PROFESSORI
Jos hiiren mikrobiomia muutetaan,
hiiri alkaa yhtäkkiä etsiä erilaisia ruokia...
Kauheita uutisia. Vedin lyhyemmän korren,
eli joudun pukeutumaan siihen hiton chinchilla-asuun.
Ja Bea O'Brien piti sitä aamulla.
Joten otetaan lounastauosta kaikki irti.
Oikeasti?
Tiedät, ettei Haroldissa saa juoda värillisiä nesteitä.
Vaniljapirtelö on melkein väritöntä.
Hyvä on.
Tyhjä.
Onko nyt hyvä?
Onko Harold iloinen?
Kyllä on.
Jos saan sanoa,
isäsi hymyilee pilvenreunalla ylpeänä -
pakkomielteestäsi hänen autoaan kohtaan.
Radio vai CD?
CD, aina.
Ajattele, kaikista mahdollisista levyistä...
LEVY
...tänne jäi jumiin historian paras CD.
Sori, rouva Jackson
Tosissani oon
En aikonut tytärtäsi itkettää
Pyydän anteeksi tuhat kertaa
Lo siento, Señorita Jackson
Tosissani oon
Tosissani
En aikonut tytärtäsi itkettää
Pyydän anteeksi tuhat kertaa
Toivon että tunne tää on ikuinen
Ikuinen? - Ikiaikainen
Ikiaikainen?
Ikuinen on ainainen Vasta kun oot aikuinen
Ja huomaat että elo arkinen On mieluinen
Mä hyvää tarkoitin Kunpa voisinkin
Pois taikoa Ajatukset ikävät
Minusta, hänestä Ja siitä toisesta
Kysyen mitä Tunteillemme tapahtui
Hei, Holly.
Kasvispurilainen neidille, pelkällä sämpylällä.
Ja minulle Blazin' Texan.
Ekstrapotkulla, jos mahdollista.
On rankka päivä.
Teillä taitaa olla kuponki.
Niin itse asiassa on.
Jotain juotavaa?
Olemmeko muka perillisiä? Kaksi vettä.
Jos tippaatte taas kolikoilla...
Miksi Davis on tv:ssä?
POHATTA KATEISSA
RIKOLLINEN PAKOSALLA?
Hänen isänsä on kadonnut. Puhuin siitä.
Etkö kuullut?
Ilmeisesti miljonääri Russell Pickett... - Kuuletko nyt?
Pickett Engineering työsti valtavaa rakennusprojektia -
jäteveden poistamiseksi White-joesta -
laajentamalla tunneleita ja muuttamalla -
Poguen juoksun suuntaa.
Pickett oli kai saanut vihiä -
häntä vastaan nostetuista petos- ja lahjussyytteistä -
ja pidätysuhkauksesta.
Hitsi. - Pickett on leski, jolla on kaksi poikaa.
Davis ja Noah.
Etsivä Dwight Allen antoi lisätietoja etsinnöistä.
FBI tarjoaa 100 000 dollarin palkkion tiedoista,
jotka johtavat Pickettin löytämiseen.
Hittolainen! - Oleellisista tiedoista voi ilmoittaa...
Hittolainen!
Kukahan huolehtii Davisista ja Noahista?
Varmaan joku miljoonista palvelijoista.
Rikkailla menee aina hyvin.
Et nyt huomaa pääasiaa, eli 100 000 dollaria.
Mitä siitä?
Sinä ja Davis olitte ystäviä.
Joo, yhden kesän ajan suruleirillä.
Ehkei hän edes muista minua.
Muistaa. Suru luo pysyviä siteitä.
Ja olet mieleenpainuva.
Vaikka muistaisi,
en tiedä, miten löytää hänen isänsä.
Mutta se antaa meille etulyöntiaseman.
Me emme nyrpistä nenäämme sadalle tonnille, Holmsey.
Pesen pallomeren palloja 8,40 dollarin tuntipalkalla.
Tiedätkö, mitä pesen niistä palloista?
Tiedätkö?
Pissaa.
Pissaa, Aza. Pisuja.
Selvä.
Vaikka haluan uskoa,
että rikastun Tähtien sota -fanifiktiollani,
en voi luottaa siihen.
Eli meidän oman etumme vuoksi,
perheidemme ja tulevaisuutemme vuoksi, on yritettävä saada ne rahat.
Sellaisella summalla voisimme tilata limsaa.
Miten Russell Pickett saattoi kadota huomaamatta?
Eikö rikkailla ole läjä valvontakameroita -
kartanoissaan?
Ettei kukaan kähvellä heidän korujaan?
Heillä on vain yksi kamera.
Mistä tiedät?
Leirin jälkeen Davis kutsui minut 13-vuotissynttäreilleen.
Hän sai lahjaksi riistakameran -
eläinten jäljittämiseen.
Hänen isänsä sanoi,
ettei Davis saanut pitää sitä.
Miksi?
Koska "yksityisyys on kaikkein tärkein asia,
ja jos ei sitä ole, ei ole mitään".
Outo puhe lapselle, joka yrittää nauttia syntymäpäivästään -
ja olla surematta kuollutta äitiään.
Oikeasti.
Davis suuttui,
ja lopulta hänen isänsä antoi hänen pitää kameran.
Ei, älä... Älä nojaa.
Anteeksi.
Joten...
Hankitaan käsiimme se kamera. Tiedätkö, mihin hän asensi sen?
Tavallaan.
Autoimme kiinnittämään sen suureen puuhun joen lähelle.
Holmsey, meillä on johtolanka.
Mitä sinä teet? - Olen puhelimessa.
Eric, hei. Daisy täällä.
Juuri siksi soitankin.
Tarvitsen iltapäivän vapaata.
Minulla on melko varmasti...
Mikä on erittäin tarttuva vatsatauti?
Norovirus.
Taatusti norovirus.
Satavarmasti.
Se tuntuu norovirukselta.
Kiitos. Selvä. Heippa.
Onko sinulla vielä se kanootti?
Vedessä on varmaan 50 % virtsaa.
Se on se parempi puolikas.
Vitsi.
Tämä vesi on täynnä bakteereja.
Mikä päivä!
Aurinko paistaa, kanootti kulkee -
ja toteutamme amerikkalaisen unelman.
Hyödynnämme jonkun toisen epäonnea.
Soutaisitko nätimmin, ettet roiski päälleni?
Anteeksi.
Vesi roiskuu päälle,
ja sitten on vain ajan kysymys...
Tiesitkö, että Indianapolis on olemassa -
vain tämän joen ansiosta?
Yrität saada ajatukseni muualle.
Jep, mutta tiesitkö sen?
Bakteerit voivat johtaa giardiaan.
Kun Indianasta oli tullut osavaltio,
käytiin kiivaita keskusteluja pääkaupungin sijainnista.
Huomattiin, että täsmälleen osavaltion keskellä oli joki.
Tyypit sanoivat: "Simsalabim, täydellinen paikka pääkaupungille."
Mutta kun ilmoitus oli tehty,
he huomasivat, että White-joki on noin 15 senttiä syvä -
eikä sitä pitkin pysty kuljettamaan höyrylaivaa.
Pitkään -
Indianapolis oli maailman suurin kaupunki,
johon ei päässyt vesitse.
Se on oikeastaan mielenkiintoista.
Tiesin, että pitäisit siitä.
Ja me olemme perillä!
Melkein!
YKSITYISALUE - LÄPIKULKU KIELLETTY
Ehkä tämä on merkki, että pitäisi mennä kotiin.
Ei.
Voimme kiistää tietäneemme.
Missäpäin se kamera on?
Ei aavistustakaan.
Miksei sinulla ole se tarkkaavaisuus-OCD,
joka tekee mahtavaksi etsiväksi -
kuten niissä rikosohjelmissa, joita isäni katsoo.
Näyttääkö ollenkaan tutulta?
Ei? Pelkkää metsää. Selvä.
Mitä sinä teet?
Valosapeli.
Yritä sinä.
Osaat kyllä.
Wingardium Leviosa.
Ei. Väärä elokuvasarja. Tiedän, että tiedät sen.
Voimmeko vain mennä kotiin?
Tämä oli tyhmää, massiivista ajan...
Tuolla se puu on.
Ja kamera.
Jes!
Mitä siellä ylhäällä tapahtuu?
Minulla ei ole vahva keskivartalo.
En saa yhteyttä puhelimellani.
Kytkitkö Bluetoothin?
Se on päällä.
Mitä?
Se ei ollut päällä. - Aza!
Selvä. Se toimii.
Kuvat latautuvat. - Selvä.
Älä hätäänny,
mutta jokseenkin tännepäin on tulossa golfkärry.
Miten niin jokseenkin?
Se on kai vain kierroksella.
Ei hätää. Relaa.
On hätä. Iso hätä. Taatusti näki meidät.
Sekunti vielä. - Vauhtia.
Selvä. - Valmiina?
Joo. - Onko valmista?
Selvä.
Mitä tehdään?
Esitetään neitoa hädässä.
Ei, en tee tuota.
Ei hätää, älä huoli.
Luoja.
Noin.
Ei!
Mitä te täällä teette?
Tunkeilun lisäksi?
Hei. Luojan kiitos.
Olimme melomassa ja osuimme varmaan kiveen.
Useisiin kiviin.
Kanootti alkoi vuotaa.
Päästiin vaivoin rantaan.
Mutta Aza -
sattuu olemaan Davis Pickettin ystävä.
Veisittekö hänen luokseen?
Mielelläni.
Kiitos.
Jos hän ei tunne ystävääsi, kutsun poliisit.
Kiva.
Suruleiri luo kestäviä suhteita, eikö?
Töyssyistä menoa.
Davis, sinulle on vieraita.
Aza. Mitä sinä täällä teet?
Hei, Davis.
Sanoinhan, että he tuntevat toisensa.
Anteeksi, ajoimme karille ja huuhtouduimme maihin kartanollasi.
Pahoittelut tunkeilusta.
Minä taidankin...
Menen soittamaan puhelun.
Varmistan, että meillä on se kanoottivakuutus,
josta puhuin sinulle.
Vakuutusyhtiö?
Anteeksi Daisyn puolesta.
Hän on...
Leijona.
Tiedätkö, mikä on outoa?
Ajattelin juuri sinua.
Ajattelitko?
Uutisissa käytetään isäni koko nimeä,
Russell Davis Pickett.
Ja mietin koko ajan: "Se on minun nimeni."
Sekö sai ajattelemaan minua?
Sanoit isäsi haluavan sinulle -
ainutlaatuisen nimen.
Joka olisi vain sinun.
"Aakkosten ääripäät edestakaisin."
Isäni teki minusta juniorin.
Jouduin juniorin asemaan.
Et ole yhtä kuin nimesi.
Olen pahoillani kaikesta.
Hän palaa varmasti pian.
Toivon niin. Noahin vuoksi.
Isäni on paskapää.
Ehkä se on väärä sana.
Hän on pelkuri ja rikollinen.
Hän kai piileksii Sveitsin Alpeilla, makaa hieronnassa juuri nyt.
Pelaatko kanssani?
Toki, mutta moikkaa ensin. Muistatko ystäväni Azan?
Moi.
Hei, hauska nähdä.
Minun pitäisi kai lähteä.
Tarvitsetteko kyydin kotiin? Lyle voi viedä teidät.
Toki. Kiitti.
Toivottavasti seuraavaan tapaamiseen ei kulu vuosia.
Pesukarhu. - Pesukarhu.
Kojootti. - Kojootti.
Toistatko kaiken sanomani vai...
Voin lopettaa, jos siitä ei ole apua.
Pesukarhu. - Pesukarhu.
Ei mitään. - Ei mitään.
Minä lopetan.
Ei mitään.
Liian hidasta touhua.
Kojootti.
Kojootti syö pesukarhua.
Tuossa! Tuo on hän.
Tuo on oikeasti hän! Voi luoja!
Tietenkin Burberryn takki päällä.
Tämä on iso juttu.
Tiedämme, että hän lähti keskellä yötä,
koska tässä on aikaleima. Hän otti urheilukassin mukaansa.
En tiedä, mitä hyötyä tästä on.
En minäkään.
Mutta se on jotain!
Ja onneksi Davis on ihastunut sinuun.
Tapaamme hänet taas ja menemme pedon luolaan.
Kartano on luola. Vai onko se peto?
En tiedä. En ole koskaan ymmärtänyt sitä sanontaa.
Daisy, luuletko todella, että hän on ihastunut minuun?
Kyllä, ja sinä häneen.
En ole. - Todellakin olet.
Hän on oikeasti komea. Älä viisi.
Katso nyt, sinähän punastut.
Sinä hehkut. - Höpö, ja vaikka...
En ole ihastunut. - Olethan.
Ei sillä ole väliä.
Minä en...
En voi seurustella, tiedät sen.
Enkä tiedä. Mikset muka voi?
Koska seurustelun mekaniikka ei vastaa taipumuksiani?
Siis...
Kehon nesteiden sekoittaminen on helvettiä minulle.
Ja kun seurustelee,
toinen kysyy: "Mitä ajattelet?"
Pitäisi vastata: "Kulta, ajattelen sinua."
Oikeasti ajattelee, että lehmät eivät voi elää -
ilman mikrobistoa suolistossaan.
Eli lehmät eivät tavallaan ole itsenäisiä olentoja,
mutta olisi outoa sanoa niin.
On pakko valita, valehteleeko vai vaikuttaako omituiselta.
Tuo murtaa varmasti jään treffeilläsi Davisin kanssa.
Olen...
Se on ehdottomasti outo juttu, mutta hyvällä tavalla.
Kuten sinä, Holmsey.
Lyön vetoa, että jos te oikeasti suutelisitte,
et ajattelisi...
80 miljoonaa mikrobia.
Entä jos hänellä on paremmat mikrobit?
Vai mitä?
Jos te pussailisitte, tulisit terveemmäksi.
Ehkä.
Entä jos saat supervoimia hänen mikrobeistaan?
Aivan. Voi luoja.
Hän oli normaali tyttö, kunnes suuteli miljardööriä -
ja hänestä tuli "Micro Bianca,
mikrobien kuningatar"!
DAVIS PICKETT JR. - HAKU
RUSSELL PICKETT JÄTTÄÄ SUUREN OMAISUUDEN TUTKIMUSPROJEKTILLE
LAHJUSSYYTÖKSIÄ,
OUTO KATOAMISAJANKOHTA
MIETELAUSEITA - PÄIVITYS 281
"PARAS ASE STRESSIÄ VASTAAN -
ON KYKY VALITA AJATUKSENSA."
"Paras ase stressiin -
on kyky valita ajatuksensa."
William James.
Mikä supervoima William Jamesilla oli?
En voi valita ajatuksiani sen enempää kuin nimeänikään.
DAVIS ON YKSINÄINEN.
Koska perhettäni nuuskitaan,
on aika sulkea tämä tili.
Sanon siis näkemiin, ystävät.
Toisaalta -
kukaan ei sano näkemiin, jos ei halua nähdä uudestaan.
KUKAAN EI SANO NÄKEMIIN, JOS EI HALUA NÄHDÄ UUDESTAAN.
Hei, Aza, miten menee? - Hei.
Hyvin. Mitä nyt?
En halua pilata kaveriryhmäämme,
koska se on mahtava, enkä halua tehdä mitään outoa,
mutta luuletko...
Voit vapaasti sanoa ei,
en loukkaannu tai mitään...
En usko, että voin tapailla ketään juuri nyt.
Tämä on kiusallista.
Aioin kysyä, luuletko, että Daisy lähtisi kanssani ulos,
vai onko se tyhmää.
Mutta olet sinäkin upea.
Joo, se on hyvä ajatus.
Sinun pitäisi puhua Daisylle eikä minulle. Anna palaa vain.
Tämä on noloa. Minua nolottaa.
Ei. Sinäkin olet kaunis, Aza.
Olen tuntenut hänet...
Ei mitään. Kaikki hyvin.
Kai siinä on järkeä.
Hän on haikaillut perääni.
Oikeasti?
Mistä tiedät?
Minulla on silmät.
Mitä aiot vastata?
Mikäs siinä.
Ei kai yksistä treffeistä ole haittaa.
Voimme mennä ulos sinun ja Davisin kanssa.
Lopuksi päädymme heidän linnaansa,
ja nuuskin paikkoja, kun sinä ja Davis...
Pum didipum.
Mitä tuo...
Se on pornomusiikkia.
Selvä.
Vaikka suostuisinkin tuohon, Davis ei ole pyytänyt minua ulos.
Ei sinun tarvitse odottaa, että poika pyytää ulos.
Oletko joku orjatar?
Tekstaa, että kaveriporukka menee -
hampurilaiselle viikonloppuna.
Usko pois, hän sanoo kyllä.
Lähetämme viestin nyt.
Seitsemältä?
Sopiiko se? - Toki.
Illalla. Kai hän tietää, että...
Ei ole kyse aamiaisesta.
Selvä.
Tosi luonteva.
TULEN - NÄHDÄÄN SIELLÄ
Vastasiko hän tosi nopeasti? - Joo.
Mitkä vaatteet puemme? - Iltapuvut tietenkin.
Oletko koskaan saanut kalukuvaa?
No, olen nähnyt sellaisen.
Tietysti olet.
Kysyn, oletko koskaan saanut täysin pyytämättä kalukuvaa.
Ikään kuin esittelynä.
Niin kuin: "Hei, hauska tavata. Olen penis."
En ole saanut.
Eräs fani lähetti minulle sellaisen.
Mikä ajatuskulku tuossa on?
"Pidin kirjoittamastasi -
Reyn ja Chewbaccan romanttisesta seikkailusta -
Tul'karin avaruusaluksella.
Kiitoksena kirjoittajalle -
lähetän kuvan veltosta peniksestäni."
Hei, tytöt.
Hei.
Mitä te katselette?
Somea. - Somea vain.
Somealustoja. - Sosiaalista mediaa.
Onko Applebee'sissa uusi pukukoodi?
Vitsikästä.
Menemme tuplatreffeille. - Daisy.
Mitä? Ei se ole salaisuus.
Hitsi, oliko se salaisuus?
Kenen kanssa?
Mychalin ja Davisin. - Davis Pickettin?
Joo. Heippa, äiti.
Hyvä on.
Näytätte kauniilta. Kiva huulipuna.
Pyyhi tuo huulipuna.
Moi, pojat. - Mitäs nyt?
Hei. - Miten voit?
Hei.
Ei vielä.
Käyttekö usein täällä? - Tytöt ovat vakioasiakkaita.
Mistä muualta saa katkarapuwontonia, kanaa -
ja quesadillaa yhtä aikaa?
Saammeko Dr Pepperiä kaikille?
Davis, limuja ei saa kupongilla.
Voimme törsätä.
Sehän on lempijuomasi?
Muistatko sen?
Mychal lähetti yhden muotokuvistaan -
suureen pop-up-näyttelyyn hylätyissä tunneleissa.
Hieno juttu.
En usko, että sitä valitaan.
Varmasti valitaan. Olet lahjakas...
Sinä hikoilet, ja kaikki huomaavat sen.
He luultavasti pitävät sinua hikisenä friikkinä.
Aza, millaista on olla kirjallisuusikonin ystävä?
En usko, että 80 000 lukijaa tekee minusta ikonin.
Aza ei ole lukenut fanifiktioitani. Hän ei ole Tähtien sota -tyttö.
Vaihdoitko edes laastaria tänään?
Kyllä vaihdoin.
Oletko varma?
Eikö niin, Holmsey?
Sano jotain. Mitä tahansa.
Aivan. - Niin.
Teitä molempia kiinnostaa -
esimerkiksi...
Ei ole syytä olla vaihtamatta laastaria.
Mene nyt vain vaihtamaan se.
Palaan ihan pian.
Mutta silti.
Siinä on tulehdus. Sait tartunnan.
Bakteerit lisääntyvät.
KÄSIDESI
Tee jotain.
Tulin katsomaan, miten voit.
Näyttääkö tämä tulehtuneelta?
Se näyttää täsmälleen samalta kuin aina ennenkin.
Hän pitää minua varmaan hulluna. - Ei pidä.
Aza, hän on oikeasti niin ihastunut,
että voisit pissata korvistasi,
ja hän pitäisi sinusta silti.
Hän kutsui meidät luokseen, mutta jos se on sinulle liikaa...
Ei. Mennään.
Selvä. Hyvä.
Nuuskin sen kartanon läpikotaisin.
Tervetuloa. - Siis mitä?
Voi luoja! Hei, onko tuo Keith Haring?
Ja teillä on Picasso, ja Basquiat!
Ei. Kaikuuko täällä?
Mieletöntä. Hetkinen. Basquiat.
Basquiat. Hei, Basquiat. Mahtavaa.
Selvä. Mychal, hengitä. - Anteeksi.
Voimmeko katsoa paikkoja?
Daisy!
Ei, tarkoitan...
Me kaikki haluamme viettää aikaa kaksistaan.
Tehkää, mitä haluatte. - Oikeastiko?
Voiko... - Hän sanoi "mitä haluatte".
Selvä pyy.
Mikä tämä on?
Raymond Pettibonin maalaus.
Hänet tunnetaan surffaajakuvista,
mutta pidän spiraaleista.
Hän oli muusikko aiemmin.
Soitti Black Flagissa ennen kuin se oli Black Flag.
Ihana taulu.
Sinä et paljon puhu.
Uppoan helposti ajatuksiini.
Kerro, mitä ajattelet.
En yleensä tee niin.
Haluatko todella tietää? - Kyllä.
Ajattelin, että pohjimmiltani olen vain organismi -
tässä äärettömyydessä.
On kauhistuttavaa, että se,
mitä pidän "itsenäni" ei oikeastaan ole minun hallinnassani.
Mitä tarkoitat?
On olemassa eräs loinen.
Se kasvaa vain kalan silmässä -
mutta voi lisääntyä vain linnun mahassa.
Kun loinen on valmis pariutumaan,
tartunnan saanut kala alkaa yhtäkkiä uida lähellä pintaa.
Kalat yrittävät tulla lintujen syömiksi.
Lopulta se onnistuu.
Koko kierron takana oli se loinen.
Joskus tunnen olevani kala.
En hallitse kehoani.
En hallitse ajatuksiani.
Pidän aivojesi tavasta toimia.
Ne humisevat.
Mistä opit sen?
Filosofian professorilta, Lucia Abbottilta.
Olen katsonut hänen TED-puheensa monta kertaa.
Hän opettaa Northwesternissa.
Minulla on tyhmä haave opiskella hänen kurssillaan.
Miksi se on tyhmä haave?
Se on järjettömän kallista.
Ja minun pitäisi asua Chicagossa.
Se olisi minulle uutta.
Uudet asiat eivät ole vahvin lajini.
No, olen tavallaan uusi juttu,
ja pärjäät hyvin kanssani.
Olet vanha uusi.
Se on eri juttu.
"Vanha uusi."
Pidän siitä.
Jos suutelet häntä, saat hänen bakteerinsa suuhusi.
Hänen bakteerinsa sairastuttavat sinut.
Mitä sinä ajattelet?
Haluatko todella tietää?
Haluan.
Selvä.
Ajattelin: "Toivottavasti hän ei jahtaa palkkiota."
En jahtaa.
Vannon sen. - Aza.
Tiedän, miksi te olitte metsässä.
Etsitte kameraa, eikö niin?
Minäkin tarkistin sen.
Löysin kuvan hänestä laukkuineen.
En välittänyt palkkiosta.
Daisy ja minä vain...
Tajusin juuri, että tämä ongelma on täysin ratkaistavissa.
Mitä sinä teet?
Pieni hetki.
Pidätkö liskoista?
En. Isäni pitää niistä.
Vaikka tuo ei ole lisko. Se on tuatara.
Mikä se on?
En tiedä. Jokin jäänne 200 miljoonan vuoden takaa.
Isäni mukaan se on avain pitkäikäisyyteen.
Siitä voi oppia kaiken -
tutkimuskeskuksessa,
jolle isäni on jättämässä omaisuutensa.
Tuo on järjetöntä. - Tiedätkö, mikä on pahempaa?
Rahoilla ei pidetä huolta otuksesta.
Niillä rahoitetaan solututkimusta kauheilla kokeilla.
Tämä on sinulle.
MANSIKKALEIVOKSIA
Kiitos.
Lupaa, että avaat sen vasta kotona.
Jos haluat yhä tavata, soittele.
Tai tekstaa, tai miten se sujuvasti sanotaan.
Selvä.
Pitäisi kai etsiä Daisy.
Alkaa olla myöhä.
Daisy?
Mychal?
Hei.
Me vain...
Me etsimme teitä.
Aivan. - Ette olleet täällä.
Löysitte meidät.
Lähdetäänkö? - Joo.
Hyvä. - Hetkinen...
Aza, tulit myöhään.
Tiedän. Anteeksi. Oli ruuhkaa.
Haluan kuulla treffeistäsi. - Vaihdan vaatteita.
Öitä. Jutellaan aamulla. Olet rakas.
EN YMMÄRRÄ
ISÄNI PIILOTTAA RAHAA KAIKKIALLE
KUTEN ALKOHOLISTIT PIILOTTAVAT VIINAPULLOJA
PIDÄ SITÄ PALKKIONA
JAA SE DAISYN KANSSA JOS HALUAT
EN VOI PITÄÄ NIITÄ
MIKSI ET?
NE OLISIVAT MENNEET TUATARAN PAHOINPITELYYN
KUN PALKKIO ON POISSA TIELTÄ...
VOIMME SELVITTÄÄ, ONKO TÄMÄ JOTAIN
TODELLISTA.
Hyvä, että tulit. Minulla on paljon kerrottavaa.
Ei kai. Kuule...
Anteeksi, että jätin sinut yksin eilen.
Ei haittaa. Daisy...
Toiseksi, tiedän.
Meidän piti nuuskia,
mutta en nuuskinut.
Mutta Mychal on tavallaan mahtava.
Haluan kuulla siitä kaiken, mutta...
Ekassa huoneessa, johon menimme, oli takka kaukosäätimellä.
Ja yhtäkkiä me kuhertelimme sohvalla,
joka oli kuin taideteos.
Yksi asia johti toiseen, ja annoin hänen...
Daisy!
Katso tuon sisään.
Pidän enemmän mustikasta.
Katso nyt vain.
Mitä hittoa tämä on?
Davis antoi ne minulle.
En tiedä, onko siinä järkeä ja onko se eettistä...
Ei.
Aza, ole kerrankin ajattelematta liikaa.
Eikö olisi pitänyt kertoa, että olet rikas?
Ei hätää. Voin pitää puolikkaasi.
Odota!
Onko puolet tästä minun?
50 tonnia molemmille.
Luuletko, että voimme pitää ne?
Totta hitossa voimme!
Holmsey, en siedä ajatusta,
että rahasta kieltäytyminen olisi jaloa.
Tämä muuttaa elämämme.
Menen yliopistoon. Enkä vain iltakursseille.
Se ei riitä koko opiskeluun.
Tiedetään, ilonpilaaja.
Tämä tekee maksamisesta paljon helpompaa.
Aza, voit säästää tästä Northwesterniin.
Äiti ei saa tietää tästä.
Vanhempani pakottaisivat jakamaan ne siskoni kanssa.
Ei.
Sinun on vain hyväksyttävä, että maailmankaikkeus -
kohtelee meitä upealla tavalla, ja sitouduttava tähän.
Minä yritän.
Mennään syömään Indianapolisin parasta ruokaa.
Hei, Holly.
Kaksi punaviiniä, kiitos. Me juhlimme.
Hyvä yritys. - Selvä.
Mikä on paras pihvinne?
Ulkofilee katkarapu-juustokastikkeella on suosituin.
Selvä.
Otan tavallisen Blazin' Texan -purilaisen,
mutta lisätään siihen sipulirenkaita.
Tiedän, että niistä menee lisämaksu.
Entä sinä? - Kasvispurilainen.
Ei tomaattia, juustoa, majoneesia... - Tiedetään.
Onko kuponkia? - Ei.
Ei tänään, Holly. Ei tänään.
KIVOJA TEKSTIVIESTEJÄ POJILLE
Mikä tuo on?
Eikö olekin upea? Nimeän sen Liamiksi.
Luulin, että säästämme yliopistoon.
Niin säästämmekin. Suurimman osan.
Mutta sain tingityksi hinnan 10 000:sta 8 400 dollariin.
Tavallaan tienasin rahaa.
Et todellakaan tienannut.
Mutta sinulla oli jo auto.
Sanonpahan vain. - Selvä.
Mychal pääsi siihen taidenäyttelyyn. Se on parin viikon päästä.
Kammoksut likaisia tunneleita,
mutta tulisitko mitenkään mukaani?
UNDERGROUND ART -NÄYTTELYN AVAJAISET
Ehkä.
Mychal haluaa tavata ennen tunteja.
Hän on ihanan pihkassa.
HEI
MOI
Miten piirrän kasvosi, jos liikut?
Pysy paikoillasi.
Pysy itse.
Tuossa ei ole mitään järkeä.
HALUAN TAVATA UUDESTAAN.
Pysyn paikallani.
MUTTA TIEDOKSESI
...SEURUSTELU ON MINULLE UUTTA
EI SE MITÄÄN
EN OLE KIINNOSTUNUT SEURUSTELUSTA
MISTÄ SITTEN OLET KIINNOSTUNUT?
SINUSTA.
NÄHDÄÄNKÖ ILLALLA?
Aza, voitko edes teeskennellä pelaavasi?
Anteeksi, ope.
Jatketaan peliä.
Äiti.
Äiti?
Lopeta.
Olet kamala! - Hei.
Hei, kulta.
Tässä on Evan, ystäväni Debbien veli.
Olet varmaankin Aza.
Olen kuullut sinusta hyvää.
Evan on urakoitsija.
Hän tuli katsomaan, voiko autotallin muuttaa makuuhuoneeksi.
Mihin tarvitsemme sitä? Meillä ei koskaan käy vieraita.
Ajattelin, että ehkä sinä pitäisit siitä.
Tulevaisuutta varten. - Kun olen yliopistossa?
Jätän teidät kahden.
Oli mukava vihdoin tavata.
Nähdään myöhemmin. - Kiitos.
Heippa.
Haluatko minun asuvan autotallissa? - En.
Siis kyllä, mutta se ei olisi autotalli.
Tekisimme siitä oman asunnon sinulle.
Olenko mielestäsi liian hullu asumaan muualla?
Aza, se oli vain idea.
Yritin selvittää kustannuksia.
Indianan yliopisto on hyvä ja lähellä...
Selvä.
Menen Davisin luo illalla. Hän hakee minut.
Tuntuu kuin olisimme taas leirillä, järven rannalla.
Näetkö tuon kirkkaan tähden?
Erillään muista.
Kyllä kai.
Se on Tau Ceti.
12 vuoden päässä.
Ehkä kaksi elinkelpoista planeettaa.
Todennäköisesti ei.
Se on suosikkitähteni.
Miksi?
On kiva katsoa sitä -
ja miettiä, miltä auringonvalo näyttää sieltä käsin.
Nyt siellä nähdään 12 vuoden takainen valomme.
Siinä valossa äidillä on vielä viisi vuotta elinaikaa.
Ja me kaksi olemme vasta lapsia.
Siinä valossa isäni on vasta ostanut minulle kolmipyöräisen.
Menemme puistoon, hän katsoo, kun ajan,
ja sanoo, että ajan niin lujaa, että minua on vaikea nähdä.
Siinä valossa meillä on vielä paras ja pahin edessä.
Miksi kanssasi on niin helppoa puhua?
En tiedä.
Ehkä siksi, että sydämemme ovat särkyneet samasta kohdasta.
Haluatko mennä uimaan?
Käänny ympäri. - Selvä.
Voit katsoa nyt.
Hei.
Onko sinulla kokeita tai jotain keskiviikkona?
Ei.
Miksi?
Toivoin, että lintsaisit koulusta.
Veisin sinut jonnekin.
Minne?
Se on yllätys.
HEI... VOINKO VAIN SANOA
PIDÄN VARTALOSTASI
MISTÄ SIINÄ?
PIDÄN SÄÄRISTÄSI
PIDÄN KÄSISTÄSI
PIDÄN KÄSIVARSISTASI
NE OVAT LIIAN LAIHAT
NE VAIKUTTAVAT VAHVOILTA
PIDÄN MYÖS TAKAMUKSESTASI
EHKÄ EI OLISI PITÄNYT SANOA?
KADUN JO, ETTÄ SANOIN NIIN
EI, SE OLI LUONTEVASTI SANOTTU
HYVÄÄ YÖTÄ, AZA,
NÄHDÄÄN PIAN
HYVÄÄ YÖTÄ, DAVIS
Hän on söpö ja fiksu.
Ei vain siksi, että hän käy hienoa yksityiskoulua.
Hän saa tuntemaan, että olen tyttö, johon voi ihastua.
Etkö itse ajattele niin?
Olen yhä hullu, jos sitä kysyt.
Ei uutta hulluusrintamalla.
Pyytäisin, että puhuisit mielenterveydestäsi -
käyttäen muuta sanaa kuin "hullu".
Kokeillaanko "rohkeaa"?
Tyypillinen veto psykiatrilta.
Monilla ahdistuneilla -
on antoisia romanttisia suhteita.
Miten voin seurustella, jos vihaan ajatusta suudelmasta?
Läheisyys toisen henkilön kanssa on pelottavaa kaikille.
Varsinkin jollekin, joka on jo menettänyt rakkaan henkilön.
Mitä?
Isän kuolemaa ei tarvitse vetää tähän.
Kaikki ei koske häntä.
Jos pelkäät läheisyyttä tämän pojan kanssa,
isäsi saattaa liittyä asiaan.
Hän oli parempi kanssani kuin äitini.
En koskaan tuntenut olevani rikki.
Hän sanoi:
"On oikein huolehtia.
Elämä on huolettavaa."
Palataanko siihen söpöön poikaan?
Minun on oltava rehellinen.
Edistymisesi on hidastunut,
koska et ota lääkkeitäsi säännöllisesti.
Uskon, että mahdollisuutesi parisuhteeseen -
sen söpön, fiksun pojan kanssa kärsii myös.
Minusta se on sekopäistä.
Että täytyy ottaa pilleri ollakseen oma itsensä.
Luulin, että haluat pystyä päästämään irti asioista.
Sanoit, että mieleni on se, joka tekee minusta minut.
Pillerit muokkaavat mieltäni.
Se on noidankehä, vai mitä?
Joku on ovella.
Hei.
Tulin viettämään aikaa veljesi kanssa. - Tiedän.
Hän on vaihtanut vaatteita koko aamun.
Hei, Davis. Tyttöystäväsi on täällä.
En ole hänen tyttöystävänsä. - Just.
Voinko näyttää sinulle jotain?
Davis sanoi, että sinä ja ystäväsi yritätte löytää isäni.
Emme oikeastaan.
Tarkoitan... - Katso tätä.
Lupalappu? - Katso toista puolta.
Isän käsialaa.
"Malediivit, Kosovo, Kambodža.
Juoksijan suu"?
Kolme ensimmäistä ovat maita, joihin piiloudutaan,
jos on etsintäkuulutettu Amerikassa.
Mutta en ymmärrä Juoksijan suuta.
Sanooko se sinulle mitään?
Ei.
Olen pahoillani, Noah.
Selvä.
Moi. Anteeksi, että jouduit odottamaan.
Mietin kovasti,
onko tämä pusero hyvä vai ei.
Pidän siitä. - Ei ole.
Mennäänkö?
Onko sinulla oma lentokone? - Se on isäni.
Mutta isäni ei ole täällä, joten...
Onko sinulla kokopäiväinen lentäjäkin? - Nenäsi edessä.
Lentoluvan saa 16-vuotiaana.
Voilà.
Se oli vitsi. Tuolla on Richard, koulutettu lentäjä.
Hei. - Hei.
Terve, Richard.
HEI, ÄITI, ULKONA KOULUN JÄLKEEN
MENEE MYÖHÄÄN.
Tuletko sinä? Tule.
Mitä?
Arvoisa herrasväki,
laskeudumme pian Chicagoon.
Chicagoon?
Richard, sen piti olla yllätys.
Mitä me teemme Chicagossa?
Se on yhä yllätys.
Haaveilet Northwesternista,
mutta uudet asiat eivät ole vahva lajisi.
Ajattelin, että jos näkisit koulun, se ei olisi enää uusi.
Se olisi vanha uusi.
Teemmekö kampuskierroksen?
Emme varsinaisesti.
Tule.
Uskomatonta, professori Abbott on tuolla.
No niin.
Meillä on 90 minuuttia aikaa. Selvitetäänkö vapaa tahto?
Sinä syöt maissilastuja.
Miksi?
Miksikö?
Teitkö valinnan, koska olit nälkäinen?
Vai koska mainonta toimii?
Vai koska aina oli oleva yksi maailma,
kaikki oli ennalta määrättyä -
ja aioit aina tulla tälle kurssille?
Kant sanoo tekstikirjassa:
"Vapaan tahdon on oltava oletus."
Olisin siis voinut valita mitä tahansa ruokaa, mutta valitsin nämä.
Luit tekstin. Hieno uutinen.
Jos vain oletamme, että Kant oli oikeassa, tämä luento jää lyhyeksi.
Mutta Kant kirjoitti tästä 1700-luvulla, eikö niin?
Ja nyt meillä on kaikkia hienoja teknologialaitteita.
Vuonna 2008 vapaaehtoisia pyydettiin painamaan nappia -
joko oikealla tai vasemmalla kädellä.
Tutkijat pystyivät ennustamaan sadan prosentin tarkkuudella,
kumpi käsi valittaisiin -
seitsemän sekuntia ennen kunkin valintaa.
Kysyn siis uudestaan.
Milloin päätit syödä maissilastut?
Ja kuka teki sen valinnan?
Ei aavistustakaan.
Määritelmät ovat vaikeita.
Haluan tälle kurssille. - Mitä valinnanvapaus on?
Maailmassa, jossa valintamme ovat rajoitettuja -
ja kulttuurin muokkaamia.
Hän osaa ottaa vanhat, pölyiset filosofiset kysymykset -
ja tehdä niistä mielettömän relevantteja.
Voi luoja.
Okei.
Miksi piilouduimme?
Koska hän on tuolla.
Menisit juttelemaan.
Mitä sanoisin? - Aza.
Osaat tämän.
Hei, professori Abbott.
Halusin esitellä itseni.
Olen Aza Holmes ja olen -
fani.
Fanitatko opiskelua kurssillani?
Ei, olen vielä lukiossa. Olen vierailulla tänään.
Tahtoisin opiskella täällä.
Mielestäni olette maailman älykkäin ihminen.
Kiitos paljon, mutta vakuutan, että näin ei ole.
Oli mukava tavata.
Professori Abbott?
Niin?
Pelkään, etten ole todellinen.
Miksi?
Niin kuin te sanoitte.
Monet ajatukseni ja käytösmallini eivät tunnu omiltani.
Ne eivät ole asioita, joita haluan ajatella tai tehdä.
Kun etsin ajatusteni alkuunpanijaa, todellista minääni,
en löydä sitä koskaan.
Tiedättehän maatuskat?
Ontot nuket, joiden sisällä -
on aina pienempi nukke.
Niitä avaa avaamistaan, kunnes löytää sen pienimmän,
joka on kiinteää puuta.
Minussa ei taida olla sitä kiinteää nukkea.
Minusta tulee aina vain pienempi.
Tuosta tulee mieleen vanha tarina.
Eräs hyvin kuuluisa tiedemies -
piti astronomian luentoa suurelle yleisölle.
Hän kuvaili, miten Maa kiertää aurinkoa -
ja aurinko galaksia, ja niin edelleen.
Kun luento päättyi,
vanha nainen nosti kätensä ja kysyi:
"Professori, kaikella kunnioituksella, puhuitte pötyä.
Totuus on, että Maa lepää jättiläiskilpikonnan selässä."
Kuuluisa tiedemies hymyili omahyväisesti ja kysyi:
"Minkä päällä se kilpikonna on?"
Nainen vastasi:
"Tietenkin toisen jättiläiskilpikonnan päällä."
Tiedemies sanoi: "Entä se kilpikonna?"
Nainen huudahti: "Ettekö te ymmärrä?
Kilpikonnia on alas asti."
Kuvittelet mielessäsi todellisen minän,
joka on olemassa olosuhteista riippumatta -
kuten se kaikkein alimmainen kilpikonna.
Mutta ehkä kilpikonnatorni jatkuu vain.
Ehkä olet ääretön.
Ja minusta epäilyksesi tekee sinusta enemmän todellisen, ei vähemmän.
Pärjäisit hyvin täällä, Aza.
Miten se meni?
Hänen bakteerinsa liittyvät omiisi tällä hetkellä.
Ei se haittaa.
Ihmiset suutelevat koko ajan.
Miljoonia Davisin organismeja työntyy sinuun juuri nyt.
Hei.
Onko kaikki hyvin?
Joo, tuli vain...
Huono olo.
Palaan heti.
Mitä oikein ajattelit?
Kaikki sujui täydellisesti, ja pilasit sen -
päästämällä hänen kielensä suuhusi.
Miksi se ei toimi?
Olet saanut tartunnan.
Sinun täytyy tappaa bakteerit. Nyt heti.
Ole hiljaa!
Tapa se. Tapa joka ikinen bakteeri.
Tapa hänen sylkensä.
Tiedät, mitä sinun täytyy tehdä. Joten tee se.
Aza, mitä on tekeillä?
Kun jään jumiin ajatuksiini,
ei ole kyse vain niistä mielenkiitoisista kalajutuista.
Selvä.
Bakteerit pelottavat minua eniten.
Pelkään aina saavani tulehduksia,
ja kun alan murehtia, en voi lopettaa.
Siksi pidin maalauksestasi niin paljon.
Koska ajatukseni ovat sellaisia.
Ne ovat spiraalimaisia.
Mietitkö nyt, oletko saanut tartunnan?
Tavallaan.
Koska suutelin sinua.
Ei meidän tarvitse suudella. Voimme edetä tosi hitaasti.
Et ymmärrä.
Se ei ole loogista.
Kuin eläisin demonin kanssa.
Ehkä et välitä juuri nyt, mutta et ajattele niin ikuisesti.
En puhu ikuisuudesta.
On vain nyt.
Luojan kiitos. Missä olet ollut?
Mikset vastannut soittoihini?
Olin Davisin kanssa.
Näen sinut koulussa samaan aikaan joka päivä.
Luulitko, etten saisi selville?
En tiedä. En tainnut välittää.
Minne te menitte? - Menimme Chicagoon.
Chicagoon?
Mitä hittoa teitte Chicagossa?
Menin omasta halustani.
Ihan sama.
Mitä jos olisi tapahtunut jotain, enkä tiennyt, missä olit?
Jos olisit tarvinnut minua rauhoittuaksesi?
Luuletko rauhoittavasi minua?
Miten, äiti?
Tiedätkö miksi Davis vei minut Chicagoon tänään?
Nähdäkseni Northwesternin.
Koska hänen mielestään voin mennä kouluun -
toiseen osavaltioon.
Hänestä voin opiskella, mitä haluan,
ja nukkua asuntolassa muiden kanssa.
Ehkä hän on väärässä. Ehkä en voi.
Mutta tiedätkö, kuinka hyvältä tuntuu, että vihdoin on joku,
joka uskoo minuun?
Aza!
DAISY! - HOLMSEY! FANIFIKTIOLLANI 100 000 LUKIJAA
JUHLIMME HUOMENNA MYCHALIN LUONA! KUTSU DAVIS!
"OLEN KEINO, EN TAHTO"
WOOKIET OVAT PERSOONIA FANIFIKTIO, DAISY R.
KUUMA REY
"Olin Chewien kanssa Tatooinessa, jonne olimme poikenneet hakemaan rahtia.
Tietysti Ayala oli kanssani. Paras ystäväni ja suurin taakkani."
PARAS YSTÄVÄNI JA SUURIN TAAKKANI.
WOOKIEN VIRHE
"Ayala veti sinisestä tukkapehkostaan suortuvan.
Hermostunut tapa, mutta ei hänellä muunlaisia tapoja ollutkaan."
HAHMOT: REY - CHEWIE - AYALA
"Ayala ei tajunnut mistään mitään.
Mitä enemmän hän huolehti, sitä pahemmaksi kaikki muuttui."
WOOKIET JA MAITO
"Ayala pilkkasi uutta kiituriani.
'Luulin, että säästät rahaa.'
Ayala oli saanut maakiiturin vanhemmiltaan. Mitä hän tiesi?
Ayala ei ollut paha ihminen. Vain hyödytön."
NÄEMMEKÖ TAAS PIAN?
HEI?
PUHU MINULLE
OLEN PAHOILLANI, YRITÄN
Holmsey!
Missä olet ollut?
Pääsenkö kyydissäsi Mychalille? Äiti lainasi autoani.
Ja saat kertoa treffeistäsi.
En ymmärrä.
Hän vei sinut Chicagoon.
Vietit historian romanttisimman päivän.
Etkä halua tavata häntä enää?
Jotain muuta on täytynyt tapahtua.
Teittekö sen?
Ei. Sanoinhan, ettei mitään tapahtunut.
Tuossa ei ole järkeä. Olen varma, että...
Mokasin sen?
Mitä?
Ei.
Tuskin edes muutit nimeni.
Luitko fanifiktioni?
Kyllä, luin fanifiktiosi!
Olet paras ystäväni. Etkö ajatellut, että lukisin sen?
En ajatellut.
Olen kirjoittanut niitä vuosia,
etkä ole lukenut yhtäkään.
Mitä? Et ole pyytänyt.
Minun ei pitäisi pyytää.
Muiden parhaat ystävät -
pitäisivät taukoa omista asioistaan -
ja ajattelisivat muiden kiinnostuksen kohteita.
Keksin Ayalan seiskaluokalla.
Ja se oli paska temppu,
mutta ehkä se oli tapani selviytyä, kun bestikseni...
Mychal sanoo, että olet kuin sinappi.
Ihana pieninä annoksina, mutta isoina määrinä vaikea niellä.
Perille meni.
Oletko koskaan miettinyt, millaista se on minulle?
Pidän aina puoliasi, mutta et tee samoin.
Viime aikoina kaveruutemme on poikinut sinulle -
vain 50 tonnia ja poikaystävän.
Et edes tule mukaan hänen taidenäyttelyynsä.
Muiden parhaat ystävät...
Tiedän, että sinulla on psyykkisiä ongelmia,
mutta ne tekevät sinusta itsekeskeisen.
En ole itsekeskeinen!
Tiedätkö vanhempieni nimet?
Mitä työtä he tekevät?
Mikä on toinen nimeni?
Onko lemmikkejä?
Olet niin sairaalloisen epäutelias,
että et edes tiedä, mitä et tiedä.
Sinulla on kissa. - Kyllä.
Onneksi olkoon, minulla on kissa.
Viisivuotiaasta asti. Mikä sen nimi on?
En tiedä. - Et todellakaan.
Et tiedä, millaista minulla on, koska et kysy.
Uskot, että sinä ja äitisi olette köyhiä,
mutta sait hammasraudat, sinulla on auto, iPad ja kaikkea.
Onko sinusta normaalia, että on oma talo ja oma huone?
Äiti, joka auttaa läksyissä?
Etuoikeutesi ovat sinulle kuin hengitysilmaa.
Sitten tuomitset, koska ostin auton enkä säästänyt opiskeluun.
Yritän olla välittämättä, yritän olla ymmärtäväinen, koska...
Ole hiljaa!
Jessus, olet puhunut kymmenen vuotta putkeen!
Anteeksi, jos on vaikea olla kanssani,
mutta mieti elämääni!
Mieti, että olen jumissa päässäni -
koko ajan, ilman ulospääsyä!
Olen pahoillani...
Ja käyttääkseni Mychalin vertausta, kuvittele, että syöt vain sinappia!
Olet jumissa sinapissa koko ajan!
Oli väärin sanoa se.
Jos vihaat minua niin paljon, mikset lakkaa...
Varo!
Oletko kunnossa?
Olen kai.
Oletko sinä?
Olet loukkaantunut.
Aza, pysähdy.
Pysy paikallasi.
Aza!
Ei.
Hei. Oletko kunnossa?
Se on romuna.
Isäni auto.
Kultaseni, olen tehnyt tätä pitkään.
Usko pois, isäsi ei suutu sinulle.
Tarvitsen apua!
Hei, pikkuinen.
Olet sairaalassa, mutta kaikki järjestyy.
Rakastan sinua tosi paljon.
Onko Daisy kunnossa?
Hän sai pari tikkiä otsaansa,
mutta toipuu pian.
Tuhosin Haroldin.
Tiedän, muru.
Isä rakasti sitä autoa.
Isä rakasti sinua.
Olenko kunnossa?
Maksasi repeytyi, mutta sisäinen verenvuoto on vähäistä.
Vuodanko sisäisesti? - Vain vähän.
Hyvä uutinen on, ettet tarvitse leikkausta.
Sinua halutaan vain tarkkailla pari päivää.
Mitä?
Ei.
En voi jäädä tänne, äiti. - Aza.
Tee jotain. En voi jäädä tänne.
Haluan kotiin.
Saan C. diffin, jos jään.
Sinulla ei ole C. diffiä. - Olen varmaan jo saanut sen.
Ei, sinulla ei ole C. diffiä.
Ihmiset saavat sen sairaalasta.
En voi jäädä tänne, äiti.
En voi jäädä tänne! - Aza!
Maksasi vuotaa verta! Emme voi mennä kotiin,
mutta olen kanssasi koko ajan.
Lupaan sen. - Minun täytyy mennä...
C. diff valtaa kehosi juuri nyt.
Se on ympärilläsi.
Olet saanut tartunnan.
Bakteerit valtaavat kaiken sinussa.
Ne valtaavat sinut, etkä voi lopettaa sitä.
Et voi.
Et voi seurustella. Et voi mennä yliopistoon.
Et voi tehdä töitä.
Et voi edes hallita omia aivojasi.
Et voi.
Tiedät, mitä tehdä.
Se on ainoa keino.
DESINFIOINTIAINE
Tapa se. Tapa infektio.
Sinun on pakko. Pakko.
Ajattele jotain muuta.
Vihaan olla vankina sinussa!
Haluatko paremman olon? Tiedät, miten.
Se saa oksentamaan.
Haluatko kuolla C. diffiin?
Tässä ei ole järkeä. Tämä menee vielä ohi.
Tapa infektio! Tapa se nyt!
Päästä minut vapaaksi. Teen mitä vain.
Voit ottaa tämän kropan. En halua sitä enää.
Olen keino, en tahto.
Et pääse tästä ikinä.
Olet demonin riivaama!
Haluatko kuolla vitun C. diffiin?
En! Koska kuolet!
Minä kuolen. Sinä kuolet.
Aza! Ei. Mitä sinä teet?
Lopeta tuo.
Aza, lopeta! - Olet vastenmielinen.
Saat minut voimaan pahoin. - Hoitaja!
Et ole demonin riivaama.
Sinä olet se demoni.
Haluatko aamiaista?
Vatsaani sattuu.
Se piti huuhdella.
Arvaat varmaan, keneltä se on.
PARANE PIAN!
Soitin tohtori Singhille.
Älä ole vihainen.
En tiennyt, mitä tehdä.
En ole vihainen.
Kiitos, äiti.
Millainen olo?
Ei kovin hyvä.
Sinulle tekisi hyvää, että näkisimme säännöllisemmin.
En halua, että jäät yksin ajatuksiesi kanssa pitkään.
Selvä. - Hyvä.
Ja meidän pitäisi yrittää uudestaan altistushoitoa -
ja edetä hitaasti sen kanssa.
Mutta Aza, sinun on otettava lääkkeesi.
Tai etsimme toisen, paremman lääkkeen,
jonka olet valmis ottamaan.
Mikään niistä ei ole tehonnut. - Mikään ei ole tehonnut vielä.
Olemme täällä koska
Olemme täällä koska olemme täällä
Olemme täällä koska
Olemme täällä koska olemme täällä
Olemme täällä koska
Olemme täällä koska olemme täällä
KIITOS KUKISTA
Hei. - Hei.
Anteeksi, että yhteydenotto kesti niin kauan.
Ei se mitään.
Tarvitsin hieman aikaa.
Ikävöin sinua.
Niin minäkin sinua.
Juttelin äitisi kanssa.
Hän oli ystävällinen...
Ehkä voisit suudella häntä.
Se olisi erilaista.
Ei. Älä suutele häntä.
Sairastut. Joudut takaisin sairaalaan.
Sitten saat C. diffin. - Miten voit?
Oletko täällä?
Olen.
Anteeksi. - Kysyin, mikä vointi.
Hyvä.
Yleensä ottaen.
Ei kovin hyvä juuri nyt.
Voisitko ehkä istua minua vastapäätä?
Toivoin voivani paremmin.
Olen ottanut lääkkeeni ja käynyt tohtori Singhin terapiassa.
Ajattelin, että voisin jopa suudella sinua.
Luulen voivani paremmin.
Mutta ilmeisesti en tarpeeksi hyvin.
Ehkä voisimme viestitellä?
Minä...
Haluan olla pidetty läheltä.
Miten Davisin kanssa meni?
Hyvin.
Tule tänne.
Kun aloit saada ajatuskierteitä, olin hämmentynyt.
Olit ollut iloinen pikkutyttö -
ja yhtäkkiä pelkäsit kaikkea.
En osannut parantaa oloasi.
Mutta isäsi auttoi sen yli.
Tämä kuulostaa hullulta, mutta hän laittoi minut katsomaan peiliin -
ja sanomaan ääneen kaikki asiat, jotka olin tehnyt oikein.
Ja se toimi.
Sen ajan ennen nukkumaanmenoa -
tunsin oloni hyväksi.
Hän sai minut tuntemaan oloni hyväksi äitinäsi.
Nyt hän on poissa, enkä pysty rauhoittumaan.
Joten vietän päiväni -
peläten, että jotain pahaa tapahtuu.
Että tuotan sinulle pettymyksen.
Etkä tuota. - Selvä.
Voin tehdä sen, jos haluat.
Sen peilijutun.
Voimme tehdä sen yhdessä.
Ei, ei tarvitse.
Luojan kiitos.
Se kuulosti todella oudolta.
Kun autotalli on remontoitu,
vuokraamme sen. Saamme rahaa yliopistoon.
Oikeasti? - Voit opiskella, missä haluat.
Tiedätkö, miksi?
Koska et koskaan anna periksi.
Rakastan sitä piirrettä sinussa.
Vaikka kuinka pelkäisit, et lakkaa yrittämästä.
Äiti, minun täytyy lainata autoasi.
Davis haluaa olla pidetty läheltä, enkä pysty siihen,
mutta aion olla bestikseni lähellä, vaikka henki menisi.
Nyt kun avaudumme toisillemme,
kun aloin tapailla Davisia, hän antoi minulle 50 tonnia.
Muuten ne menisivät tuataralle,
joten säästän ne Northwesterniin.
Kiva. Heippa.
POGUEN JUOKSU: PICKETT ENGINEERINGIN PROJEKTI
Olet täällä Daisyn takia.
Sinun täytyy olla täällä.
EI SE, MITEN KUOLET, VAAN KENENÄ KUOLET
Hei, Aza. - Hei.
Luulin, ettet tulisi.
Olen pahoillani onnettomuuden ja maksasi vuoksi.
Olen kunnossa.
Tuo on mahtava.
En ymmärrä taidetta, mutta jopa minä huomaan, että se on mahtava.
Enpä tiedä, mutta kiitos. Oikeasti.
Että tulit. - Haluan olla hyvä ystävä.
Uusi juttu, jota yritän.
Miten maksasi voi?
Kursiutunut kokoon.
Miten sinä voit?
Pääsin helpolla.
Ei arvaisi Mychalin käytöksen perusteella.
Hän antoi jokaiselle tikille nimen ja kirjoitti kullekin rakkausrunon.
Olen tosi pahoillani.
Ansaitset mahtavan, tukea antavan, kuuntelevan ystävän.
Et sellaista, joka melkein tappoi sinut.
Jessus, Holmsey.
Osaat kantaa kaunaa itsellesi.
Jos et huomaa, olen jo antanut anteeksi.
Ja olen pahoillani Ayalasta.
Ei sinun tarvitse.
Joo.
Kyllä tarvitsee.
Osaat olla uuvuttava, mutta et ole kuin sinappi.
Olet kiehtovin henkilö, jonka olen tavannut.
Minä rakastan sinua.
Haluan tulla haudatuksi viereesi.
Saamme yhteisen hautakiven.
Siinä lukee: "Holmsey ja Daisy. He tekivät kaiken yhdessä.
Paitsi seksijutut."
En ole kuin sinappi, mutta ehkä olen kuin Indianapolis.
Asukkailla oli paska joki, mutta siitä ei lannistuttu.
Sen varrelle rakennettiin kelpo kaupunki.
Ei hurjan hyvä, mutta ei huonokaan.
Kasin kaupunki.
Sinä ansaitset ainakin kasi plussan. Sinä ja tämä kaupunki.
Tämä taivaanranta.
Nämä tunnelit.
Tämä silta.
Tämä jätevesi.
Tuo rengas, tuo betonilohkare, tuo...
Mitä nuo ovat? - Odota.
Osoita vielä tuonne. - Mitä?
Eikö tuo ole...
Poguen juoksu.
Paikka, johon joki päättyy, eikö sitä kutsuta...
Suuksi?
Tämä on juoksijan suu.
Mitä?
Pickett raapusti sen lapulle ennen pakoaan.
Mikä se on?
Viesti Davisille ja Noahille.
Pahin mahdollinen.
Luuletko, että hän hyppäsi?
Soitetaanko poliisit?
En halua hänen kuulevan tätä joltain etsivältä.
KAKSI KUUKAUTTA MYÖHEMMIN
No, miltä näytän?
Kuin haluaisit iskeä jonkun.
Onko tämä liikaa? Vaihdanko mekon? - Ei. Näytät upealta.
Hän tarkoittaa seksikästä.
Mene ovelle!
Käske Evanin tuoda sinut klo 23.00, tai olet pulassa.
Pahassa pulassa.
Olet liian nuori seuralaisekseni.
Hei, rouva Holmes.
Onko Aza kotona?
Davis.
Varastin sen liskolta sinulle.
Kiitos.
Noah ja minä muutamme.
Minne?
Coloradoon.
Noah pääsi erityiskouluun.
Tarvitsemme uuden alun kaiken jälkeen.
Milloin te lähdette?
Huomenna.
Olet hyvä veli.
Se on outo ilmaus.
Hulluna rakkaudesta.
Muissa yhteyksissä ei sanota niin.
Hulluna ystävyydestä tai toivosta.
Vain rakkaudesta voi olla hulluna.
Jos en nyt lähde, en lähde koskaan.
Selvä.
Näkemiin, Aza.
Ehkä hän palaa takaisin.
Niin.
Ehkä.
"Kukaan ei sano näkemiin, jos ei halua tavata uudelleen."
Daisy?
Niin?
Luuletko, että pystyn joskus olemaan jonkun kanssa?
Kyllä.
Luulen niin.
Luulen, että sinä, Aza Holmes, elät hyvin täysipainoisen elämän.
Menet yliopistoon ja opiskelet, mitä haluat.
Ja saat uran.
NEUROPSYKOLOGIAN MAISTERI - AZA HOLMES
Sellaisen, josta olet ylpeä.
Ja päädyt yhteen jonkun kanssa.
Jonkun hienon tyypin.
Luulen, että sinä koet uskomattoman rakkaustarinan.
Uskon jopa, että sinulla on oma perhe jonain päivänä.
Luot itsellesi hemmetin hienon elämän.
Tiedän sen.
Mutten halua valehdella.
Tulee vaikeita hetkiä.
Joskus näet elämäsi murenevan.
LAASTARI
INDIANAPOLISIN SAIRAALA
Mutta rakennat sen aina uudelleen.
Etkä koskaan ole yksin.
Lupaan sen.
Koska rakastat aina ja otat vastaan rakkautta.
Ja rakkaus on sekä keino että syy kasvaa ihmiseksi.
Rakkaus, Holmsey, tekee sinusta todellisen.
KILPIKONNAN KUORELLA
Ei sisällä, ei ulkona
Päättämätön
En uskonut tekeväni tätä yksin
Nyt olemme ylösalaisin
Sokeutuneina
Myönnän tappion Tuskin nukkua voin
Kävelisin vetten päällä jos voisin
Saada rakkautta ja ymmärrystä
Miten arvokasta, miten hyvää se on?
Hyvää se on
En ole täydellinen mutta yritän
Sukeltaa oikealla hetkellä
Olen virheitä tehnyt riittämiin
Nyt on aivan liian myöhäistä
Odotan oikeaa hetkeä
Ajoitus on tärkeintä
Miksi nyt pitäisi kiirehtiä?
Näen vain synkkiä pilviä
Kun epäröin, pety en
Kävelisin vetten päällä jos voisin
Saada rakkautta ja ymmärrystä
Miten arvokasta, miten hyvää se on?
Hyvää se on
En ole täydellinen mutta yritän
Sukeltaa oikealla hetkellä
Olen virheitä tehnyt riittämiin
Nyt on aivan liian myöhäistä
Odotan oikeaa hetkeä
Sukeltaa
Veteen
Sukeltaa
Silloinkin kun on vaikeaa
Veteen
Sukeltaa
Silloinkin kun
En ole täydellinen mutta yritän
Sukeltaa oikealla hetkellä
Olen virheitä tehnyt riittämiin
Nyt on aivan liian myöhäistä
Odotan oikeaa hetkeä
Odotan
Odotan oikeaa hetkeä
Veteen
Sukeltaa
Veteen
Sukeltaa
KILPIKONNAN KUORELLA
Lisätietoja pakko-oireisesta häiriöstä tai apukeinoja -
mielenterveysongelmien parissa kamppaileville -
saa osoitteesta turtles.warnerbros.com (VAIN USA:SSA)
Tekstitys: Marjo Pääkkölä